Karansén 19
Djôn yé djɔnkɛɛ lanamɔɔ hakilima di ?
Isa saa wati suduɲala tuma mɛn, alé ni ala karandén dôlu ka kuman dô fɔ élu gbansan tɛ.Karandén wôlu lé : Piyɛri, Zaki, Yohana ni André di. A tola a na kô ni dunuɲan laban tɔmasérélu yirala élu la, ka maɲinikali baa dô kɛ. A ka a fɔ : “ Djɔnkɛɛ lanamɔɔ ni hakilima mɛn tii bara a bila djɔn tɔlu kun na kô a yé wôlu la damunin kô ɲabɔ a wati latɛni na, wô yé djôn di ? ” (Matiyu 24:3, 45 ; Marki 13:3, 4). Isa ka a yira ala karandénlu la kô a tun di mɔɔ dôlu suwandi dunuɲan laban rɔ, mɛnlu tun di ala karandén tɔlu la damunin kô ɲabɔ Alla la lɔnniya rɔ. Djôn tun di kɛ djɔnkɛɛ wô di ?
Djɔnkɛɛ wô yé kristakɔka suwandinilu la dɛkuruni dô lé di. A ba fɔ kô “ suwandini ” wô kɔrɔ lé kô Alla bara élu suwandi ala nii saniman baraka rɔ. Djɔnkɛɛ yé Yahuwa la Sérélu la Kunnasiilu lé di. A yé Yahuwa batolaa tɔlu balola Alla la lɔnniya di, wati latɛni na. An bɛɛ ɲan lɔni djɔnkɛɛ lanamɔɔ lé la kôsa a yé “ damuninfén di [an] ma a di tuma la ”. — Luku 12:42.
A yé Alla la dénbaya makôlu ɲabɔla. (Timoté I 3:15). Isa ka baara baa lé di djɔnkɛɛ ma. Yahuwa la ladɛn fan mɛn yé dukolo kan, a ka djɔnkɛɛ lé kɛ wô ɲɛbilala di. Alé lé yé a djantola kawandili baara rɔ ani karan mɛnlu yé kɛla anna kafuɲɔhɔyalu kɔnɔ. Djɔnkɛɛ yé an makôlu ɲabɔla a ɲabɔ wati yɛrɛyɛrɛ ma, sɛbɛlu sabu rɔ ani karan mɛnlu yé kɛla anna ɲɔnbɛnlu ni anna ɲɔnbɛn baalu rɔ. An ɲé kawandili kɛla sɛbɛ wôlu lé la.
Djɔnkɛɛ yé lanamɔɔ lé di kamasɔrɔn a yé Kitabu la tuɲalu yirala, a dôn lɔdjani kawandili baara rɔ. A yé hankilima lé fanan di, kamasɔrɔn a kéyani a djantola Krista bolofénlu rɔ dukolo kan (Kɛwalilu 10:42). Yahuwa la barayi yé djɔnkɛɛ la baara kan, kamasɔrɔn a yé élu lawala ɲɛ, ka élu wasa ala lɔnniya la. — Isaiya 60:22 ; 65:13, TMN.
Isa ka djôn suwandi kô wô yé Alla la lɔnniya di ala karandénlu ma ?
Mun yé a yirala kô djɔnkɛɛ yé lanamɔɔ lé di ? Mun yé a yirala kô djɔnkɛɛ yé hankilima lé di ?
min_Latn bam_Latn bam_Latn bam_Latn bam_Latn bam_Latn bam_Latn bam_Latn